62020TJ0374_INF
Rozsudok Všeobecného súdu (siedma komora) z 24. marca 2021 – KM/Komisia
(vec T‑374/20)
„Verejná služba – Úradníci – Pozostalý manželský partner – Pozostalostný dôchodok – Články 18 a 20 prílohy VIII služobného poriadku – Podmienky oprávnenosti – Dĺžka manželstva – Námietka nezákonnosti – Rovnosť zaobchádzania – Zásada zákazu diskriminácie na základe veku – Proporcionalita“
1.
Žaloby úradníkov – Žaloba proti rozhodnutiu o zamietnutí sťažnosti – Prípustnosť – Povinnosť rozhodnúť o návrhoch podaných proti rozhodnutiu o zamietnutí sťažnosti – Návrhy, ktoré nemajú samostatný obsah alebo výlučne potvrdzujúce rozhodnutie – Neexistencia
(Služobný poriadok úradníkov, články 90 a 91)
(pozri body 21, 22)
2.
Žaloby úradníkov – Predmet – Príkaz administratíve – Neprípustnosť
(článok 266 ods. 1 a článok 270 ZFEÚ; Služobný poriadok úradníkov, článok 91)
(pozri body 23, 24)
3.
Úradníci – Rovnosť zaobchádzania – Pojem – Porovnateľnosť dotknutých situácií – Kritériá posúdenia
(Charta základných práv Európskej únie, článok 20, článok 21 ods. 1 a článok 52 ods. 1)
(pozri body 36 – 41)
4.
Úradníci – Dôchodky – Pozostalostný dôchodok – Podmienky priznania – Voľná úvaha normotvorcu Únie – Súdne preskúmanie – Rozsah
(Služobný poriadok úradníkov, príloha VIII, články 18 a 20)
(pozri bod 42)
5.
Úradníci – Dôchodky – Pozostalostný dôchodok – Podmienky priznania – Minimálna dĺžka manželstva – Rozdielne zaobchádzanie s pozostalými manželmi podľa dátumu uzavretia manželstva, konkrétne podľa toho, či bolo uzavreté pred alebo po skončení služobného pomeru zosnulého úradníka – Podmienka znevýhodňujúca osoby, ktoré uzavreli manželstvo po odchode úradníka do dôchodku – Rozdielne zaobchádzanie nepriamo založené na veku bývalého úradníka – Neprípustnosť – Odôvodnenie – Boj proti podvodom – Neexistencia
(Služobný poriadok úradníkov, príloha VIII, články 18 a 20)
(pozri body 44 – 54, 58 – 62, 67 – 73, 77 – 81)
Predmet
Návrh podaný na základe článku 270 ZFEÚ, jednak na zrušenie rozhodnutia Komisie zo 7. októbra 2019, ktorým bola zamietnutá žiadosť žalobkyne o priznanie pozostalostného dôchodku, a jednak na uloženie povinnosti Komisii prijať nové rozhodnutie a priznať jej pozostalostný dôchodok
Výrok
1.
Rozhodnutie Európskej komisie zo 7. októbra 2019, ktorým sa zamieta žiadosť KM o priznanie pozostalostného dôchodku, sa zrušuje.
2.
V zostávajúcej časti sa žaloba zamieta.
3.
Komisia znáša svoje vlastné trovy konania a je povinná nahradiť trovy konania, ktoré vynaložila KM.
4.
Európsky parlament a Rada Európskej únie znášajú každý svoje vlastné trovy konania.